cyanic-selkie/wikianc huggingface dataset:
Εθνικό Απελευθερωτικό Μέτωπο
Ίδρυση
Οι κινήσεις για την ίδρυση του Εθνικού Απελευθερωτικού Μετώπου είχαν αρχίσει πολύ νωρίτερα, από την 27η Σεπτεμβρίου. Στις 1-3 Ιουλίου του 1941 συνήλθε στην Αθήνα η 6η Ολομέλεια της Κεντρικής Επιτροπής (ΚΕ) του ΚΚΕ, στην οποία συμμετείχαν ο Πέτρος Ρούσος, η Χρύσα Χατζηβασιλείου, ο Παντελής Καραγκίτσης, ο Δημοσθένης Γιακουμάτος, ο Ανδρέας Τσίπας, ο Ανδρέας Τζήμας και ο Κώστας Λαζαρίδης και συγκρότησαν τη λεγόμενη Νέα Κεντρική Επιτροπή του ΚΚΕ. Μια από τις αποφάσεις αυτής της Ολομέλειας ήταν «...να οργανώσει τις δυνάμεις της λαϊκής εξέγερσης για την εθνική και κοινωνική απελευθέρωση της Ελλάδας». Αυτή ήταν η συνέχιση της πολιτικής εναντίον του Άξονα, η οποία άρχισε με την αποστολή της επιστολής του Νίκου Ζαχαριάδη από τις φυλακές της Κέρκυρας, όπου, ως Γενικός Γραμματέας (Γ.Γ.) του ΚΚΕ, καλούσε τον Ελληνικό λαό να αντισταθεί στην εισβολή.
Με βάση αυτή την απόφαση της Ολομέλειας, το ΚΚΕ εξέδωσε ανακοίνωση στην οποία μεταξύ των άλλων έγραφε ότι «...καλεί τον ελληνικό λαό, όλα τα κόμματα και τις οργανώσεις του σ' ένα εθνικό μέτωπο της απελευθέρωσης». Μετά από αυτή την ανακοίνωση, η ηγεσία του ΚΚΕ άρχισε τις επαφές με τους αρχηγούς των υπολοίπων κομμάτων. Η αρχική όμως προσπάθεια δεν έφερε καμιά θετική ανταπόκριση. Όλοι έκριναν ως μη απαραίτητη, ως και μάταιη (λόγω της στρατιωτικής δύναμης της Ναζιστικής Γερμανίας), μια τέτοια αντιστασιακή κίνηση. Η ηττοπάθεια, με κάποιες εξαιρέσεις, και η άρνηση να προχωρήσουν σε οργανωμένη αντίσταση ήταν το συναίσθημα που διακατείχε τότε τους αρχηγούς όλων των κομμάτων.
Χαρακτηριστική είναι η συνομιλία που είχε ο Θανάσης Χατζής μαζί με τον δημοσιογράφο του Ριζοσπάστη Κώστα Βιδάλη με τον αρχηγό του κόμματος των Συντηρητικών Φιλελευθέρων, Στυλιανό Γονατά, όπως αναφέρεται στο τετράτομο έργο του πρώτου «Η νικηφόρα επανάσταση που χάθηκε»: ο Γονατάς φέρεται να τους είπε ότι «...αυτό είναι καθαρή τρέλα» και τους προειδοποίησε ότι αν προχωρήσουν στην ίδρυση αυτής της οργάνωσης, θα καλέσει τους αξιωματικούς να οργανώσουν στρατιωτικά τμήματα, κάτω από τον Τσολάκογλου, για να συντρίψουν την «ανταρσία» αυτή, όπως τη χαρακτήρισε.
Στα μέσα του Ιουλίου του 1941, το ΚΚΕ έκανε μια δεύτερη προσπάθεια επαφών. Η Κεντρική Επιτροπή του κόμματος συναντήθηκε με όλους τους πολιτικούς αρχηγούς και συζήτησε μαζί τους. Το αποτέλεσμα ήταν το ίδιο, με εξαίρεση τρία μικρά κόμματα που δέχθηκαν να συμπορευτούν με την απόφαση του ΚΚΕ: το Σοσιαλιστικό Κόμμα Ελλάδας (ΣΚΕ), το Αγροτικόν Κόμμα Ελλάδος (ΑΚΕ) και η Ένωση Λαϊκής Δημοκρατίας (ΕΛΔ). Οι αντιπρόσωποι των τεσσάρων αυτών κομμάτων αποφάσισαν να προχωρήσουν στην ίδρυση του «Εθνικού Απελευθερωτικού Μετώπου».
Το ιδρυτικό κείμενο του ΕΑΜ
Στις 27 Σεπτεμβρίου του 1941 σε μια μικρή οικία λίγο πριν από το τέρμα της οδού Ιπποκράτους, οι τέσσερις αντιπρόσωποι συναντήθηκαν μυστικά και υπέγραψαν το Ιδρυτικό της οργάνωσης. Οι υπογράψαντες το Ιδρυτικό ήταν ο Λευτέρης Αποστόλου για το ΚΚΕ, ο Χρήστος Χωμενίδης για το Σοσιαλιστικό Κόμμα Ελλάδας, ο Ηλίας Τσιριμώκος για την Ένωση Λαϊκής Δημοκρατίας και ο Απόστολος Βογιατζής για το Αγροτικόν Κόμμα Ελλάδος.
Όπως αναφέρεται στο Ιδρυτικό κείμενο, σκοπός του ΕΑΜ ήταν «...η απελευθέρωση του Έθνους από τον ξένο ζυγό...» και «...η κατοχύρωση του κυριαρχικού δικαιώματος του ελληνικού λαού, όπως αποφανθεί περί του τρόπου της διακυβερνήσεώς του...». Στο Ιδρυτικό επίσης αναφερόταν ότι ''«...το ΕΑΜ θα ασχοληθεί με την διατήρηση ακμαίου του απελευθερωτικού πνεύματος του ελληνικού λαού [...] με την εξασφάλιση κατά το δυνατόν μιας συνεργασίας με τους άλλους λαούς οι οποίοι αγωνίζονται κατά των δυνάμεων του Άξονος...».
Επίσης, μέσα από το Ιδρυτικό, οι ηγέτες του ΕΑΜ δήλωναν ότι «Εις το ΕΑΜ γίνεται ισοτίμως δεκτόν παν άλλο κόμμα ή Οργάνωση που δέχεται τας αρχάς του παρόντος Ιδρυτικού, ως και να εργασθεί διά την επιτυχίαν των σκοπών του ΕΑΜ...».
Η δράση του ΕΑΜ
Με την κυκλοφορία του Ιδρυτικού, οι αρχηγοί των κομμάτων που δεν δέχτηκαν να συμμετάσχουν στην ίδρυση του ΕΑΜ βρέθηκαν προ τετελεσμένου γεγονότος. Υπήρξαν ποικίλες αντιδράσεις. Το ΕΑΜ προχώρησε στην πραγματοποίηση των σχεδίων του. Στις 10 Οκτωβρίου του 1941 έκανε την επίσημη εμφάνισή του με ένα Διάγγελμα-Μανιφέστο «προς τον ελληνικό λαό, προς όλους τους Έλληνες που η καρδιά τους χτυπάει για το ξεσκλάβωμα της πατρίδας...», όπως έγραφε. Καλούσε σε ξεσηκωμό, ένταξη στο ΕΑΜ και πόλεμο εναντίον του στρατού κατοχής:
''«...Ο αγώνας δεν θα είναι εύκολος, μα το έπαθλό του αξίζει κάθε θυσία. Και το έπαθλο αυτό θα είναι μια Νέα Ελλάδα, ελεύθερη και ανεξάρτητη, κτήμα του λαού της...».'' Πολύ σύντομα κάτω από τις τάξεις του βρίσκεται μεγάλο μέρος του πληθυσμού της Ελλάδας.
Στις 28 Οκτωβρίου του 1941, με εντολή του ΕΑΜ, ο λαός της Αθήνας, ο οποίος ήταν και εξαθλιωμένος από την κατοχική πείνα, βγήκε στους δρόμους για να πανηγυρίσει το έπος του ελληνικού λαού στα βουνά της Αλβανίας. Ακολούθησαν απεργίες και άλλες κινητοποιήσεις που έκαναν τους κατακτητές να καταλάβουν ότι απέναντί τους πλέον είχαν ένα ξεσηκωμένο έθνος. Ο χειμώνας του 1942 σκότωσε στους δρόμους της Αθήνας πάνω από 250 χιλιάδες ανθρώπους από την πείνα, εξαιτίας της δέσμευσης προμηθειών από τον κατοχικό στρατό. Το ΕΑΜ συνέχισε και άπλωσε τη δράση του σε όλη την Ελλάδα, προχωρώντας επίσης στον ένοπλο πλέον αγώνα με τον κλάδο του ΕΛΑΣ. Τον Μάιο του 1942 ο Άρης Βελουχιώτης μαζί με άλλους εννέα συντρόφους του έκανε την εμφάνισή του στη Δομνίστα της Ευρυτανίας και μίλησε για τον ένοπλο αγώνα που ξεκίνησε ο ΕΛΑΣ. Παράλληλα με τον ένοπλο αγώνα του ΕΛΑΣ, το ΕΑΜ ξεκίνησε την προσπάθειά του για δημιουργία κράτους (το οποίο στη μετέπειτα φρασεολογία έμεινε γνωστό ως «Ελεύθερη Ελλάδα») σε περιοχές της υπαίθρου. Λίγους μόλις μήνες μετά, μια νέα κατάσταση διαμορφώθηκε σε μεγάλο μέρος της ελληνικής υπαίθρου. Καθιερώθηκε ένα είδος λαϊκής τοπικής αυτοδιοίκησης, άρχισε η λειτουργία σχολείων, πατάχθηκαν οι ληστείες και οι ζωοκλοπές, ενώ λειτούργησαν επίσης και λαϊκά δικαστήρια, με δικαιοδοσία να επιβάλλουν την θανατική ποινή. Το 1944 η Πολιτική Επιτροπή Εθνικής Απελευθέρωσης διοργάνωσε εκλογές στις οποίες πήραν μέρος πάνω από 1.000.000 άτομα, μεταξύ αυτών και γυναίκες και νέοι άνω των 18 ετών.
Η δράση του ΕΑΜ όμως στις απελευθερωμένες περιοχές χαρακτηρίστηκε και από συγκρούσεις με τις υπόλοιπες αντιστασιακές οργανώσεις, όπως με την Εθνική και Κοινωνική Απελευθέρωση του Ψαρρού, αλλά και με τον ΕΔΕΣ του στρατηγού Ζέρβα, με την αιτιολογία για τους μεν πρώτους ότι είχαν κακοποιό δράση στην περιοχή που έλεγχε ο ΕΛΑΣ, για τους δε δεύτερους διότι υποστήριζαν ότι η δράση του ΕΛΑΣ ήταν αντεθνική.
Δεκεμβριανά
Μετά την απελευθέρωση της Ελλάδας από την κατοχική κυβέρνηση, αποφασίστηκε, κατόπιν συνεννόησης με το Γεώργιο Παπανδρέου και την κυβέρνηση του Καΐρου, να δημιουργηθεί μια Κυβέρνηση Εθνικής Ενότητας με τη συμμετοχή 6 ΕΑΜιτων υπουργών. Αφ' ότου ξεκίνησαν οι εργασίες της νέας κυβέρνησης με τη βοήθεια των Άγγλων, που είχαν στείλει το στρατηγό Ρόναλντ Σκόμπι μαζί με πολλές στρατιωτικές δυνάμεις, αποφασίστηκε πως έως τις 10 Δεκεμβρίου θα πρέπει να έχουν αποστρατευτεί τόσο ο ΕΛΑΣ όσο και ο ΕΔΕΣ. Ωστόσο, το ΚΚΕ έκρινε πως κρυφός σκοπός της νέας κυβέρνησης ήταν να κυνηγήσει με τις βρετανικές δυνάμεις το άοπλο ΕΑΜ και να το εξαρθρώσει.
Στις 20 Νοεμβρίου, το Πολιτικό Γραφείο της Κ.Ε. του ΚΚΕ, αποφάσισε να αντιδράσει στην απόφαση αυτή, διοργανώνοντας αντιβρετανικά συλλαλητήρια, προσπαθώντας να πείσει την κυβέρνηση να αποσύρει τους Βρετανούς στρατιώτες από το ελληνικό έδαφος. Οι διαπραγματεύσεις ναυάγησαν στις 28 Νοεμβρίου και, στις 2 Δεκεμβρίου, οι υπουργοί του ΕΑΜ αποσύρθηκαν διαμαρτυρόμενοι από την κυβέρνηση Παπανδρέου.
Στις 3 Δεκεμβρίου του 1944 διοργανώνεται από το ΕΑΜ συλλαλητήριο στην Πλατεία Συντάγματος με αίτημα την αποχώρηση των Άγγλων στρατιωτών. Η συμμετοχή στο συλλαλητήριο ήταν μεγάλη με περισσότερους από 100.000 πολίτες (κάποιοι ιστορικοί ανεβάζουν αυτό τον αριθμό στις 500.000). Το συλλαλητήριο διαλύθηκε βιαίως από τις δυνάμεις ασφαλείας, που άνοιξαν πυρ με πραγματικά πυρά σκοτώνοντας 30 ανθρώπους και τραυματίζοντας άλλους 148. Για το πώς ξεκίνησαν οι πυροβολισμοί υπάρχουν τρεις εκδοχές: α) κάποιος από το πλήθος πυροβόλησε αναγκάζοντας τις δυνάμεις ασφαλείας να απαντήσουν, β)πυροβόλησε η αστυνομία ακολουθώντας οδηγίες, ή γ) πυροβόλησαν οι Άγγλοι ακολουθώντας οδηγίες προς εξάρθρωση του ΕΑΜ.
μικρογραφία|6/12/1944: Βρετανικά [[Άρμα μάχης|άρματα και στρατιώτες εισβάλουν στα κεντρικά γραφεία του ΕΑΜ, στην οδό Κοραή, απέναντι από το Πανεπιστήμιο Αθηνών.]]
Στις 4 Δεκεμβρίου, μετά τις κηδείες των θυμάτων, έγινε και άλλο συλλαλητήριο που και αυτό διαλύθηκε βιαίως με νεκρούς. Ο Γεώργιος Παπανδρέου υπέβαλε την παραίτησή του, η οποία όμως δεν έγινε δεκτή από τους Άγγλους. Η σύγκρουση γενικεύτηκε καθώς ο ΕΛΑΣ, αντιδρώντας στην ένοπλη καταστολή των διαδηλώσεων, εισήλθε στην Αθήνα έχοντας στον έλεγχο του όλη την πόλη εκτός του κέντρου. Στο αντίθετο στρατόπεδο, Έλληνες πιστοί στην κυβέρνηση Παπανδρέου και αντικομμουνιστές τάχθηκαν υπέρ των Βρετανών υπό τις διαταγές του Σκόμπι.
Ακολούθησαν πολλές μάχες με μεγάλες απώλειες. Η ενίσχυση όμως των Άγγλων με εφεδρικές δυνάμεις από την Ιταλία έγειρε την πλάστιγγα υπέρ τους. Μετά την επίσκεψη του Τσώρτσιλ στις 25 Δεκεμβρίου, ο βασιλιάς Γεώργιος Β΄ διόρισε στις 30 Δεκεμβρίου τον Αρχιεπίσκοπο Δαμασκηνό ως αντιβασιλέα. Στις 3 Ιανουαρίου του 1945, ο Γεώργιος Παπανδρέου παραιτείται από την πρωθυπουργία και τη θέση του παίρνει ο Νικόλαος Πλαστήρας, χωρίς τη συμμετοχή ΕΑΜίτων υπουργών. Στις 5 Ιανουαρίου ο ΕΛΑΣ εγκαταλείπει την Αθήνα καθώς οι απώλειές του δεν του επέτρεψαν την συνέχιση του αγώνα έναντι στις βρετανικές και εγχώριες μη κομμουνιστικές δυνάμεις. Ακολούθησε στις 11 Ιανουαρίου η υπογραφή ανακωχής και στις 12 Φεβρουαρίου η Συμφωνία της Βάρκιζας, με την οποία παραδόθηκε μέρος του οπλισμού του και διαλύθηκε ο ΕΛΑΣ. Λόγω της πλημμελούς εφαρμογής των όρων της συμφωνίας, οι εχθροπραξίες συνεχίστηκαν, οδηγώντας τελικά σε εμφύλιο πόλεμο (1946-1949).
Ο Άρης Βελουχιώτης (που τότε καταδικάστηκε και διαγράφηκε από το ΚΚΕ ως "ύποπτο και τυχοδιωκτικό στοιχείο" αλλά αποκαταστάθηκε το 2011 πολιτικά από αυτό) συνέχισε την αντίσταση εναντίον των Άγγλων, της νέας κυβέρνησης και των ταγμάτων Ασφαλείας, που επάνδρωναν πλέον τον Εθνικό Στρατό. Στις 15 Ιουνίου 1945 αυτοκτόνησε, όταν περικυκλώθηκε από τάγμα εθνοφυλακής στη Χαράδρα του Φάγκου.
Διάλυση και επακόλουθα
Το ΕΑΜ, με πρωτοβουλία του ΚΚΕ, διαλύθηκε το 1946.
Μετά τα γεγονότα του εμφυλίου Πολέμου, το ΚΚΕ τέθηκε και πάλι εκτός νόμου και το ΕΑΜ/ΕΛΑΣ κατηγορήθηκε για διάφορα εγκλήματα κατά πολιτικών αντιπάλων. Το ζήτημα παρέμεινε ένα ιδιαίτερα αμφιλεγόμενο θέμα.
Mono
Ο όρος Mono μπορεί να αναφέρεται:
Εθνικό Απελευθερωτικό Μέτωπο
Διάλυση και επακόλουθα
Με την έλευση του σοσιαλιστή Ανδρέα Παπανδρέου στην εξουσία το 1981, όμως, το ΕΑΜ αναγνωρίστηκε ως αντιστασιακό κίνημα και οι αγωνιστές του ΕΛΑΣ τιμήθηκαν και έλαβαν κρατικές συντάξεις.
Πηγές
Κατηγορία:Ιστορία του Κομμουνιστικού Κόμματος Ελλάδας Κατηγορία:Εθνική Αντίσταση Κατηγορία:Κομμουνισμός στην Ελλάδα
Ο συλλέκτης (ταινία)
Υπόθεση
Ένας νεαρός άνδρας, ο Φρέντι Κλεγκ (Τέρενς Σταμπ) κυνηγάει πεταλούδες στην αγγλική ύπαιθρο, όταν βρίσκεται μπροστά σε ένα ερημικό σπίτι. Εξερευνώντας το σπίτι, την προσοχή του κεντρίζει το υπόγειο. Αποφασίζει να αγοράσει το οίκημα, το οποίο θεωρεί καταλυτικό για την πραγματοποίηση του σχεδίου του. Εκείνος και εκείνη μόνοι μέσα σε εκείνο το ερημικό σπίτι. Η εκείνη της υπόθεσης είναι μια νεαρή γυναίκα, η Μιράντα Κλέι (Σαμάνθα Έγκαρ), φοιτήτρια σε σχολή καλών τεχνών. Ο Φρέντι την παρακολουθεί πολύ καιρό και γνωρίζει τα πάντα για εκείνη. Το σχέδιο του είναι ένα σχέδιο απαγωγής (μόνο που ο Φρέντι το φαντάζεται ως σχέδιο αγάπης). Αφού καταφέρνει να απαγάγει την κοπέλα τη μεταφέρει στο σπίτι του και την κλείνει στο υπόγειο με σκοπό να την κάνει αργά η γρήγορα δική του. Ο Φρέντι που συλλέγει πεταλούδες συμπεριφέρεται στην νεαρή κοπέλα σαν σπάνιο είδος. Αρχικά η Μιράντα αντιστέκεται στην πολιορκία που δέχεται από τον Φρέντι και προσποιείται ότι έχει πληγεί από σκωληκοειδίτιδα προκειμένου να το σκάσει, αλλά στην προσπάθειά της να αποδράσει εκείνος την πιάνει. Γρήγορα η Μιράντα καταλαβαίνει ότι αν θέλει να βγει ζωντανή από το υπόγειο πρέπει να προσπαθήσει να συνδεθεί με κάποιον τρόπο με τον Φρέντι και να γίνει πιο συγκαταβατική κι ανθρώπινη μαζί του. Έτσι μεταξύ αυτών των δυο νέων αρχίζει ένα παιχνίδι εξουσίας που οδηγεί στο θάνατο.
Πληροφορίες παραγωγής
Η κινηματογραφική μεταφορά του μπεστ σέλερ του Τζον Φόουλς The Collector ήταν ο λόγος για τον οποίο ο μεγάλος αυτός σκηνοθέτης αποφάσισε να ακυρώσει τη συμφωνία του με την 20th Century Fox, για τη σκηνοθεσία της ταινίας Η Μελωδία της Ευτυχίας (The Sound Of Music, 1965).
Πρώτη επιλογή του σκηνοθέτη για το ρόλο της Μιράντα ήταν η Νάταλι Γουντ, η οποία τον απέρριψε. Ο Τέρενς Σταμπ που επελέγη από τον Γουάιλερ για το ρόλο του Φρεντ Κλεγκ, αποκάλυψε ότι εξεπλάγη από το γεγονός, καθώς περίμενε ότι ο Γουάιλερ θα επέλεγε τον Άντονι Πέρκινς ή τον Τζον Χερτ για έναν τόσο ακραίο ρόλο. Επίσης πίστευε ότι ο Γουάιλερ θα επέλεγε την Τζούλι Κρίστι, η οποία θεωρούταν η καλύτερη ηθοποιός της γενιάς της για τον ρόλο της Μιράντα, αλλά ο Γουάιλερ έδωσε το ρόλο στην Σαμάνθα Έγκαρ. Ο σκηνοθέτης ήξερε ότι η Έγκαρ είχε απορρίψει τον Τέρενς Σταμπ όταν οι δυο τους ήταν συμμαθητές στο κολλέγιο και πίστευε ότι η συνύπαρξή τους στο κινηματογραφικό πλατό θα είχε ως αποτέλεσμα το ξέσπασμα της έντασης που ήταν απαραίτητη για το ύφος της ταινίας. Η ταινία επρόκειτο να γυριστεί σε ασπρόμαυρη φωτογραφία, αλλά ο σκηνοθέτης άλλαξε γνώμη.
Ο Τέρρι Σάδερν έκανε μερικές διορθώσεις στο σενάριο για τον Γουάιλερ και οι παραγωγοί της ταινίας ζήτησαν από τον σκηνοθέτη διαφορετικό τέλος από εκείνο του μυθιστορήματος του Φόουλς. Το εναλλακτικό τέλος που ήθελε την Μιράντα να καταφέρνει τελικά να αποδράσει από την αποθήκη που την είχε κλείσει ο Φρεντ, δεν χρησιμοποιήθηκε από τον Γουάιλερ.
Ο Κένεθ Μορ είχε αναλάβει το ρόλο του εραστή της Μιράντα, αλλά όλες οι σκηνές στις οποίες εμφανίστηκε κόπηκαν στο μοντάζ. Ο Γουάιλερ που είχε γυρίσει υλικό που διαρκούσε τρεις ώρες, θεωρούσε ότι οι σκηνές στις οποίες εμφανιζόταν ο Μορ ήταν από τις καλύτερες σκηνές που γύρισε ποτέ και δεν του άρεσε το γεγονός ότι πετσόκοψαν την ταινία του στην αίθουσα του μοντάζ. Κατά τη διάρκεια των γυρισμάτων ο Γουάιλερ δεν επέτρεπε στην Έγκαρ να βγαίνει έξω την ημέρα, ούτε να τρώει μαζί με τους άλλους συντελεστές της ταινίας. Όταν ο Σταμπ παραπονέθηκε στον σκηνοθέτη για τον τρόπο που μεταχειριζόταν την νεαρή ηθοποιό εκείνος του απάντησε: Είναι όντως απάνθρωπο, αλλά θα δεις τι υπέροχη ερμηνεία θα δώσει με αυτόν τον τρόπο. Και πράγματι η Έγκαρ έδωσε την καλύτερη ερμηνεία της καριέρας της.
Βραβεία
Η ταινία έλαβε διθυραμβικές κριτικές, με ιδιαίτερη μνεία στην ερμηνεία της Έγκαρ, η οποία όπως και ο Σταμπ έλαβε το βραβείο στο Φεστιβάλ των Καννών. Η ηθοποιός κατάφερε επίσης να κερδίσει τη χρυσή σφαίρα για την καλύτερη γυναικεία ερμηνεία σε δραματική ταινία και βρέθηκε υποψήφια για Όσκαρ Α' Γυναικείου Ρόλου έχοντας αντιμέτωπες τη Τζούλι Κρίστι για την ταινία του Τζον Σλέσιντζερ Ντάρλινγκ (Darling, 1965) και την Τζούλι Άντριους για τη Μελωδία της Ευτυχίας (The Sound Of Music, 1965). Νικήτρια του βραβείου αναδείχτηκε τελικά η Κρίστι για το Ντάρλινγκ (Darling). Ο Γουάιλερ βρέθηκε υποψήφιος για Όσκαρ σκηνοθεσίας για 11η φορά έχασε το βραβείο όμως από τον Ρόμπερτ Γουάιζ που κέρδισε για τη σκηνοθεσία της Μελωδίας της Ευτυχίας. Το μουσικό θέμα της ταινίας έγινε από τον Μορίς Ζαρ. Ο Ζαρ βραβεύτηκε εκείνη τη χρονιά με όσκαρ μουσικής επένδυσης για το ''Δόκτωρ Ζιβάγκο (Doctor Zhivago, 1965) του Ντέιβιντ Λιν.
Υποψηφιότητα:
Εξωτερικοί Σύνδεσμοι
Κατηγορία:Αμερικανικές ταινίες Κατηγορία:Ταινίες του 1965 Κατηγορία:Ταινίες σε σκηνοθεσία Γουίλιαμ Γουάιλερ Κατηγορία:Ταινίες παραγωγής Columbia Pictures Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Ταινίες βασισμένες σε βρετανικά μυθιστορήματα Κατηγορία:Βρετανικές αστυνομικές θρίλερ ταινίες Κατηγορία:Βρετανικές ταινίες Κατηγορία:Αγγλόφωνες ταινίες Κατηγορία:Αμερικανικές αστυνομικές θρίλερ ταινίες Κατηγορία:Βρετανικές αστυνομικές δραματικές ταινίες Κατηγορία:Αμερικανικές αστυνομικές δραματικές ταινίες Κατηγορία:Αμερικανικές ψυχολογικές δραματικές ταινίες Κατηγορία:Αμερικανικές ψυχολογικές θρίλερ ταινίες Κατηγορία:Ταινίες με απαγωγή
Σιδηροδρομικός Σταθμός Αγγειών
Ο Σιδηροδρομικός Σταθμός Αγγειών είναι σιδηροδρομικός σταθμός στον Δήμο Δομοκού στον Νομό Φθιώτιδας. Βρίσκεται λίγο έξω από το χωριό Μακρυρράχη του νομού Φθιώτιδας. Ο σταθμός άνοιξε στις 29 Ιανουαρίου 2019 και εξυπηρετείται από τα υπεραστικά τρένα ανάμεσα στην Αθήνα και τη Θεσσαλονίκη. Αντικατέστησε από τον παλιό σταθμό που βρίσκεται ακριβώς απέναντι στην παλιά σιδηροδρομική γραμμή Αθηνών-Θεσσαλονίκης.
Υπηρεσίες
Αγγείαι Αγγείαι Αγγείαι
Θερμική αξία
Με τον όρο θερμική αξία ενός καυσίμου νοείται το ποσό θερμότητας που μπορεί να προσφέρει η καύση μιας συγκεκριμένης ποσότητας καυσίμου. Λέγεται επίσης και θερμογόνος δύναμη και μετράται σε kJ/kg. Η θερμογόνος δύναμη ενός καυσίμου μπορεί να μετρηθεί με τη χρήση θερμιδομέτρου. Το θερμιδόμετρο αποτελείται από ένα σωλήνα που γεμίζει με γνωστή ποσότητα νερού, ένα μικρό καυστήρα στο κέντρο του, στον οποίο καίγεται προζυγισμένη ποσότητα καυσίμου, έναν αναδευτήρα, για να διατηρεί την ίδια θερμοκρασία σε όλο τον όγκο του νερού, και ένα θερμόμετρο.
Η μέτρηση πραγματοποιείται ως εξής: Καίγεται το καύσιμο στον καυστήρα και η θερμότητα της καύσης θερμαίνει το νερό, το οποίο περιέχεται στον, εξωτερικά μονωμένο, σωλήνα. Όταν η καύση ολοκληρωθεί, μετράται η θερμοκρασία του νερού και έτσι η θερμότητα που δόθηκε στο νερό θα είναι:
όπου m: Η μάζα του νερού, c: η ειδική θερμότητα του νερού, ΔΤ: Η διαφορά θερμοκρασίας του νερού πριν και μετά την καύση).
Η θερμογόνος δύναμη του καυσίμου υπολογίζεται από την σχέση:
όπου mk: η μάζα του καυσίμου.
Κατηγορία:Ενέργεια Κατηγορία:Πυκνότητα
Ιταλικός Πόλεμος (1536–1538)
Ο ιταλικός πόλεμος του 1536–1538, όγδοος στο ευρύτερο πλαίσιο των Ιταλικών πολέμων του 16ου αιώνα, ήταν μια σύγκρουση μεταξύ του βασιλιά Φραγκίσκου Α' της Γαλλίας και του Καρόλου Ε', αυτοκράτορα της Αγίας Ρωμαϊκής Αυτοκρατορίας και βασιλιά της Ισπανίας. Ο στόχος ήταν να επιτευχθεί ο έλεγχος των εδαφών της βόρειας Ιταλίας, ιδιαίτερα του δουκάτου του Μιλάνου.
Τα γαλλικά στρατεύματα εισέβαλλαν στη βόρεια Ιταλία και σε απάντηση τα ισπανικά στρατεύματα μετέφεραν τον πόλεμο στη Γαλλία. Η Ειρήνη της Νίκαιας, που υπογράφηκε στις 18 Ιουνίου 1538, τερμάτισε τις εχθροπραξίες, αφήνοντας τη Σαβοΐα και το Πεδεμόντιο σε γαλλική κυριαρχία χωρίς άλλη σημαντική αλλαγή στον χάρτη της Ιταλίας.
Ιστορικό
Στις αρχές της δεκαετίας του 1530, ο Φραγκίσκος Α' έκανε συμμαχία με τους εχθρούς του Αυτοκράτορα, τους Γερμανούς Προτεστάντες πρίγκιπες (Ένωση του Σμαλκάλντεν) και ήρθε σε διαπραγματεύσεις με την Οθωμανική Αυτοκρατορία.
Ο Κάρολος Ε', αντιθέτως, εμφανίζεται όλο και περισσότερο ως υπερασπιστής της Καθολικής πίστης. Τον Ιούνιο του 1535, κατέλαβε πόλεις στην Τυνησία, ορμητήριο Βερεβερίνων πειρατών που λεηλατούσαν τις ισπανικές κτήσεις στα παράλια της Μεσογείου, και τον Απρίλιο 1536 συμφώνησαν με τον Πάπα Παύλο Γ' να διοργανώσουν συνέδριο σχετικά με την επιστροφή των Γερμανών Προτεσταντών πριγκίπων στην Καθολική πίστη, για να αντιμετωπίσει τον Λουθηρανισμό.
Τον Σεπτέμβριο 1535, ο Φραγκίσκος Β΄ Σφόρτσα πέθανε χωρίς κληρονόμους και ο Κάρολος Ε' προσάρτησε άμεσα το δουκάτο του Μιλάνου, σύμφωνα με έναν όρο της συνθήκης του Καμπραί, όπου εγκατέστησε τον γιο του Φίλιππο Β΄ της Ισπανίας. Δεν υπήρξαν διαμαρτυρίες ή εξεγέρσεις μεταξύ του λαού του Μιλάνου ούτε των άλλων ιταλικών κρατών αλλά ο Φραγκίσκος Α’ διεκδίκησε για μία φορά ακόμη τα κληρονομικά του δικαιώματα, καθώς πίστευε ακράδαντα ότι το Άστι, η Γένοβα και το Μιλάνο ήταν δικά του.
Οι συγκρούσεις
μικρογραφία|Στρατιώτης του 16ου αιώνα με [[αρκεβούζιο]] Στις αρχές του 1536, μετά την προσάρτηση του δουκάτου του Μιλάνου από τον Κάρολο Ε', οι Γάλλοι εισέβαλαν στη Σαβοΐα και το Πεδεμόντιο με 24.000 στρατιώτες και 3.000 ιππικό. Ο γαλλικός στρατός κατέλαβε το Τορίνο τον Απρίλιο του 1536, αλλά απέτυχε να καταλάβει το Μιλάνο. Εν τω μεταξύ, το φιλο-γαλλικό τμήμα του πληθυσμού στο Άστι ανέτρεψε τους αυτοκρατορικούς κατακτητές τους.
Σε απάντηση, ο Κάρολος εισέβαλε στην Προβηγκία τον Ιούνιο του 1536. Ο γαλλικός στρατός αναγκάστηκε να υποχωρήσει, αλλά ο Αν του Μονμορανσύ εγκαινίασε την πολιτική της καμένης γης. Τα στρατεύματα του Καρόλου προχώρησαν έως την Αιξ-αν-Προβάνς και την κατέλαβαν στις 13 Αυγούστου 1536, αλλά δεν μπόρεσαν να προχωρήσουν περισσότερο επειδή ο γαλλικός στρατός έκλεισε όλους τους δρόμους που οδηγούσαν στη Μασσαλία. Έτσι, ο Κάρολος αποχώρησε στην Ισπανία αντί να επιτεθεί στη βαριά οχυρωμένη πόλη της Αβινιόν. Μια ακόμη επίθεση των αυτοκρατορικών στην Πικαρδία, αποκρούστηκε από τους Γάλλους στο Περόν.
Η άκαρπη εκστρατεία του Καρόλου στην Προβηγκία απέσπασε την προσοχή του από τα γεγονότα στην Ιταλία. Τα γαλλικά στρατεύματα που βρίσκονταν στο Πεδεμόντιο ενώθηκαν με σώμα 10.000 Ιταλών υπό τη διοίκηση μελών της στρατιωτικής αριστοκρατίας της νότιας Λομβαρδίας και βάδισαν προς τη Γένοβα.
Κατά την προετοιμασία για την εισβολή του στην Ιταλία, ο βασιλιάς της Γαλλίας είχε υπογράψει συνθήκη συμμαχίας με τον Οθωμανό Σουλτάνο Σουλεϊμάν Α΄ τον Μεγαλοπρεπή. Μέχρι το τέλος του 1536, οθωμανικός στόλος βρισκόταν έξω από την ακτή της Γένοβας έτοιμος να χτυπήσει σε συντονισμό με τις γαλλικές και φιλο-γαλλικές ιταλικές χερσαίες δυνάμεις που βάδιζαν προς τη Γένοβα. Ωστόσο, όταν οι χερσαίες δυνάμεις έφτασαν έξω από την πόλη τον Αύγουστο του 1536, διαπίστωσαν ότι η φρουρά είχε πρόσφατα ενισχυθεί. Επιπλέον, δεν είχε πραγματοποιηθεί μια αναμενόμενη εξέγερση υποστηρικτών τους μέσα στη Γένοβα και έτσι αποχώρησαν.
Η ενεργός συμμετοχή των Οθωμανών δεν ήταν σημαντική, αλλά η ίδια η είσοδος τους στον πόλεμο είχε περιοριστικό αποτέλεσμα στις ενέργειες του Καρόλου, καθώς κινδύνευε να βρεθεί αντιμέτωπος με δύο ανοιχτά μέτωπα, ενάντια στους Οθωμανούς στα ανατολικά και τους Γάλλους στα δυτικά. Κατά συνέπεια, το 1538 ο Κάρολος ήταν έτοιμος για ειρήνη.
Συνθήκη - Επακόλουθα
Χάρη στην παρέμβαση του Πάπα Παύλου Γ', που υποστήριζε την προσέγγιση μεταξύ των δύο ηγεμόνων λόγω του Προτεσταντικού αλλά και του Οθωμανικού κινδύνου, ο βασιλιάς και ο αυτοκράτορας υπέγραψαν την Ειρήνη της Νίκαιας στις 18 Ιουνίου 1538, κατά την οποία ο Κάρολος και ο Φραγκίσκος αρνήθηκαν να καθίσουν στο ίδιο δωμάτιο μαζί λόγω του έντονου αμοιβαίου μίσους τους και ο Πάπας Παύλος Γ' αναγκάστηκε να πραγματοποιήσει διαπραγματεύσεις πηγαινοερχόμενος από δωμάτιο σε δωμάτιο, προσπαθώντας να καταλήξει σε συμφωνία μεταξύ των δύο ηγετών.
Η συνθήκη τερμάτισε τον πόλεμο, αφήνοντας τη Σαβοΐα και το Πεδεμόντιο στην κυριαρχία της Γαλλίας, χωρίς να επιφέρει σημαντικές αλλαγές στον χάρτη της Ιταλίας. Οι δύο ηγεμόνες υποσχέθηκαν να ενωθούν ενόψει του αυξανόμενου προτεσταντικού κινδύνου. Ο Πάπας προέτρεψε επίσης τους δύο ηγεμόνες για μια σταυροφορία εναντίον των Οθωμανών στην οποία ο Κάρολος Ε' έλαβε μέρος στις 28 Σεπτεμβρίου 1538 στην ατυχή ναυμαχία της Πρέβεζας.
Παραπομπές
Κατηγορία:Ιταλικοί Πόλεμοι Κατηγορία:Πόλεμοι των κρατών και λαών της Ευρώπης Κατηγορία:Πρώιμη Νεότερη Γαλλία Κατηγορία:16ος αιώνας στην Ιταλία Κατηγορία:Ιστορία της Γαλλίας Κατηγορία:Ιστορία της Ιταλίας Κατηγορία:Αγία Ρωμαϊκή Αυτοκρατορία Κατηγορία:Ισπανική Αυτοκρατορία
Χουνεντοάρα
Η Χουνεντοάρα (Hunedoara, γερμανικά: Eisenmarkt, ουγγρικά: Vajdahunyad) είναι πόλη της δυτικής Ρουμανίας στην ομώνυμη επαρχία, στην ιστορική-γεωγραφική περιοχή της Τρανσυλβανίας. Βρίσκεται στο νοτιοδυτικό τμήμα της Τρανσυλβανίας, κοντά στα Όρη Ποϊάνα Ρούσκαστη, μόλις 15 χιλιόμετρα από την πρωτεύουσα της επαρχίας, Ντέβα. Ο πληθυσμός της, σύμφωνα με την απογραφή του 2011 είναι 60.525 κάτοικοι, μειωμένος κατά το 1/3 από τον αντίστοιχο δύο δεκαετίες πριν.
Η πόλη περιλαμβάνει το σημαντικότερο Γοτθικού ρυθμού κοσμικό κτίριο της Τρανσυλβανίας, το Κάστρο του Ουνυάδη, που συνδέεται στενά με την ομώνυμη οικογένεια. Το κάστρο καταστράφηκε από πυρκαγιά πέντε φορές, αλλά ανοικοδομήθηκε επανειλημμένα από τις Αυστροουγγρικές και αργότερα τις Ρουμανικές αρχές. Εκτός από το κάστρο, η πόλη αναπτύχθηκε ως κέντρο παραγωγής σιδήρου και μια αγορά για τις γύρω ορεινές περιοχές. Κατά τη διάρκεια του 20ου αιώνα, ο πληθυσμός της Χουνεντοάρα αυξήθηκε σε 86.000 κατοίκους. Η πόλη περιείχε τα μεγαλύτερα χαλυβουργεία της Ρουμανίας (μέχρι που το Γκαλάτσι πήρε το προβάδισμα), αλλά η δραστηριότητα σταδιακά ελλαττώθηκε μετά την πτώση του Σιδηρού Παραπετάσματος, λόγω της απώλειας της αγοράς. Αυτό ήταν πλήγμα για τη συνολική ευημερία της πόλης, που τώρα αναρρώνει μέσω νέων επενδύσεων.
Ο πληθυσμός αποτελείται από πλειοψηφία Ρουμάνων, με Ρομά, Ούγγρους και Γερμανούς ως πιο σημαντικές μειονότητες. Η πόλη περιλαμβάνει πολλά πάρκα, ενώ λεύκες, καστανιές και πεύκα πλαισιώνουν τους δρόμους. Υπάρχουν πολλά τουριστικά αξιοθέατα, συμπεριλαμβανομένου ενός μεγάλου φράγματος με τουριστικές εγκαταστάσεις, που βρίσκεται λίγα χιλιόμετρα από την πόλη, στα βουνά.
Ευμολογία
Το όνομα της πόλης φαίνεται άρρηκτα συνδεδεμένο με το όνομα της οικογένειας Ουνυάδη(επίσης γνωστή ως Κορβίνου). Η πιο πιθανή εξήγηση για το ρουμανικό όνομα «Χουνεντοάρα» είναι η μεταγραφή του ουγγρικού ονόματος «Χουνιαντβάρ» που σημαίνει «Κάστρο του Ουνυάδη», κατάληξη που έχουν πολλές ουγγρικές πόλεις. Ιστορικά το όνομα της πόλης έχει αλλάξει λόγω των πολιτικών περιστάσεων σε Hungnod (1265), Huniad (1278), Hwnyadwar (1409), Vayda Hunyadi (1575). Η τελευταία ουγγρική ονομασία Vajdahunyad (βοεβόδας Ουνυάδης) είναι μια άμεση παραπομπή στον Ιωάννη Ουνυάδη. Η ετυμολογία της οικογένειας Ουνυάδη είναι Βλαχικής προέλευσης.
Ιστορία
Εργαλεία της Λίθινης Εποχής ανακαλύφθηκαν στον λόφο Sânpetru (του Αγίου Πέτρου) κοντά στο κάστρο και στα γύρω χωριά. Η περιοχή ήταν πολύ πλούσια σε σίδηρο, που ήδη εξαγόταν στην περιοχή από την Εποχή του Σιδήρου από Θρακικά φύλα. Τα Δακικά φρούρια στα όρη Οράστιε, κυρίως η Ζαρμιζεγεθούσα, που έγινε το πιο σημαντικό θρησκευτικό και πολιτικό κέντρο της Δακίας, βρισκόταν κοντά στη Χουνεντοάρα και εφοδιαζόταν με το σίδηρο που παρήγετο εδώ. Τα ερείπια οκτώ Δακικών σιδηροκάμινων έχουν βρεθεί στον λόφο Sanpetru κοντά στο κάστρο. Η ανακάλυψη σημαντικών θησαυρών Δακικών και Ρωμαϊκών αυτοκρατορικών νομισμάτων μαρτυρεί τη σημασία του χώρου.
Οταν η Δακία κατακτήθηκε περίπου το 106 μ.Χ. και μετατράπηκε σε ρωμαϊκή επαρχία, η πλούσια σε σίδηρο περιοχή προσέλκυσε την προσοχή των Ρωμαίων, που άρχισαν να την εκμεταλλεύονται με την κατασκευή καμίνων. Στο Τέλιουκ αναπτύχθηκε η «Villa Rustica», ρωμαϊκή οχύρωση στον λόφο Sanpetru, φυλάκιο της διάσημης 13ης Δίδυμης Λεγεώνας, της οποίας τo κύριo στρατόπεδο (castrum) ήταν το Απουλούμ στη Δακία. Άλλα Ρωμαϊκά αντικείμενα έχουν ανακαλυφθεί στην περιοχή της πόλης καθώς επίσης και στο Πέστις, όπου ανακαλύφθηκαν τα ερείπια ενός ρωμαϊκού οικισμού. Η νέα πρωτεύουσα της Ρωμαϊκής επαρχίας της Δακίας, Ούλπια Τραϊάνα Ζαρμιζεγεθούσα, επίσης βρισκόταν κοντά.
Γύρω στο 1000 μ.Χ. κύρια πολιτικά και δημογραφικά δύναμη στην περιοχή ήταν οι Βλάχοι, εκρωμαϊσμένοι πληθυσμοί που κατοικούσαν στα Καρπάθια και στα Βαλκάνια μέχρι την Ελλάδα. Υπό σλαβική επιρροή αναπτύχθηκαν μικρά πολιτικά φέουδα (κυβερνώμενα από knjaz), αλλά υπερκεράσθηκαν από τους Μαγυάρους, οι οποίοι ανέλαβαν τον έλεγχο της Τρανσυλβανίας και διαμόρφωσαν το Ουγγρικό Βασίλειο. Νότια των Καρπαθίων την πολιτική εξουσία κατείχαν οι Πετσενέγοι και οι Κουμάνοι και η Χουνεντοάρα λειτουργούσε ως ζώνη ασφαλείας για το Ουγγρικό Στέμμα. Με τον καιρό, οι πληθυσμοί των Βλάχων στα γύρω βουνά ανέπτυξαν έναν αυθεντικό ορεσίβιο πολιτισμό. Η χώρα τους ονομαζόταν «Tara Padurenilor» (Χώρα των Δσασόβιων) και άρχισαν να επικρατούν δημογραφικά στην περιοχή. Η περιοχή είχε επίσης ένα αρκετά μεγάλο πληθυσμό Γερμανών Σαξόνων, εποίκων που έφερε το Ουγγρικό Στέμμα μετά τη Μογγολική εισβολή και, αργότερα, Ρομά, που μετανάστευσαν από την Ινδική υποήπειρο.
Η πρώτη καταγεγραμμένη μαρτυρία της πόλης είναι το 1265 με το όνομα Hungnod ως κέντρο βυρσοδεψίας και κατεργασίας μαλλιού. Η πόλη της Χουνεντοάρα έγινε σημαντικό κέντρο εξόρυξης και επεξεργασίας σιδήρου στην Τρανσυλβανία. Το «Corpus Inscriptiorum Latinorum» αναφέρεται σε ένα τοπικό κάτοικο ως «natas ibi, ubi ferum nascitur», δηλαδή, «γεννήθηκε, όπου γεννήθηκε ο σίδηρος». Ως κέντρο κατασκευής όπλων και εργαλείων, η βιομηχανία της πόλης ήταν ζωτικής σημασίας για την περιοχή.
Η πόλη έχει γίνει γνωστή από τον 14ο αιώνα, κυρίως ως κατοικία της οικογένειας Ουνυάδη. Στις 18 Οκτωβρίου 1409, ο Βόιτσου, πατέρας του Ιωάννη Ουνυάδη (Vajk στα ουγγρικά, που αναφέρεται επίσης ως Wojk σε ιστορικές πηγές), βραβεύτηκε για τη στρατιωτική του γενναιότητα από το Σιγισμούνδο του Λουξεμβούργου και του απονεμήθηκε η κυριότητα της Χουνεντοάρα και ο τίτλος του Knyaz (σλαβικός φεουδαρχικός τίτλος). Ο Βόιτσου ήταν Βλάχος, Ορθόδοξος Χριστιανός (που αργότερα προσηλυτίσθηκε στη Ρωμαιοκαθολική Εκκλησία) από την περιοχή της σημερινής Επαρχίας Άρτζες της Βλαχίας. Σε ένα χωριό που ονομάζεται Κόρμπι βρίσκονται τα ερείπια ενός φρουρίου που αποδίδεται στο Βόιτσου. Ο πατέρας του Βόιτσου Σερμπάν (Σέρβος) μετανάστευσε στην Τρανσυλβανία από τη Βλαχία. Αυτό επιβεβαιώνεται από τον Μεσαιωνικό συγγραφέα Τούροτσι.
Στο ίδιο έγγραφο, όπου καταγράφεται η ανταμοιβή του Βόιτσου για τη στρατιωτική του γενναιότητα από τον Σιγισμούνδο του Λουξεμβούργου, αναφέρονται επίσης οι τρεις γιοι του: Mόγκος, Ράντου και Ιωάννης Κορβίνος (ουγγρικά: János Hunyadi, ρουμανικά: Ioan de Hunedoara). Και τα δύο ονόματα Mόγκος και Ράντου είναι Βλαχικής προέλευσης, που αποδεικνύουν την εθνικότητα του Βόιτσου για μια ακόμη φορά. Ο Ιωάννης Κορβίνος πέρασε τα παιδικά του χρόνια εδώ. Η μητέρα του ήταν Ουγγαρέζα πριγκίπισσα με Κροατική καταγωγή. Παντρεύτηκε την Erzsébet (Elisabeta) Szilághi, Ουγγαρέζα ευγενή. Η Χουνεντοάρα έλαβε προνόμια πόλης το 1448 από τον Βασιλιά της Ουγγαρίας. Ο Ιωάννης Ουνυάδης κατασκεύασε το κάστρο πάνω σε ένα αρχαίο φρούριο, δημιουργώντας τις δύο κύριες αίθουσες, της Δίαιτας και των Ιπποτών. Το 1448 χτίστηκε κοντά στο κάστρο μια μονή Φραγκισκανών και ο Ιωάννης του Καπιστράνο, διάσημος Ιταλός μοναχός, εστάλη από τον Πάπα να οργανώσει μια σταυροφορία ενάντια στους Τούρκους και έζησε στο κάστρο. Ο Ιωάννης του Καπιστράνο συνήργησε αργότερα στην υποκίνηση των αγροτών σε σταυροφορία, που ξεκίνησε από τη Φραγκφούρτη και βάδισε προς το Βελιγράδι.
Όλγα Κανίσκινα
Η Όλγα Νικολάγιεβνα Κανίσκινα (ρωσικά: Ольга Николаевна Каниськина, γενν. 19 Ιανουαρίου 1985, Μορδοβία) είναι Ρωσίδα πρώην αθλήτρια του στίβου που διακρίθηκε στο αγώνισμα των 20.000 μέτρων βάδην και νυν προπονήτρια. Στη διάρκεια της αθλητικής της καριέρας πέτυχε σημαντικές διακρίσεις σε επίπεδο κορυφαίων διοργανώσεων (Ολυμπιακοί Αγώνες, Παγκόσμια και Ευρωπαϊκά Πρωταθλήματα Στίβου κλπ), όμως τον Ιανουάριο του 2015 τιμωρήθηκε με αναδρομικό αποκλεισμό τριών ετών και δύο μηνών και ακύρωση όλων των αποτελεσμάτων της για το διάστημα 15 Ιουλίου - 16 Σεπτεμβρίου 2009 και 30 Ιουλίου - 8 Νοεμβρίου 2011, εξαιτίας εμπλοκής της σε υπόθεση ντόπινγκ.
Χουνεντοάρα
Ιστορία
Ο Ιωάννης Ουνυάδης έμελλε να γίνει ένας από τους ήρωες του αγώνα κατά της επιτιθέμενης Οθωμανικής Αυτοκρατορίας. Αγωνίστηκε στην υπηρεσία του Σιγισμούνδου, έχοντας γίνει γνώστης της στρατιωτικής τακτικής στους Χουσιτικούς Πολέμους και τις Ιταλικές δημοκρατίες και έγινε ο πιο επιδέξιος πολεμιστής της Ουγγαρίας. Αναβαθμίστηκε και ονομάστηκε Βοεβόδας (Πρίγκιπας) της Τρανσυλβανίας, που ήταν εκείνη την εποχή αυτόνομο τμήμα του Βασιλείου της Ουγγαρίας. Αφού εξελέγη αντιβασιλέας της Ουγγαρίας, σχημάτισε συνασπισμό με τις ηγεμονίες της Μολδαβίας και της Βλαχίας και ενεπλάκη σε σταυροφορίες εναντίον των Τούρκων για να ελευθερώσει τη Σερβία και τη Βουλγαρία. Η σταυροφορία, για ένα σύντομο χρονικό διάστημα, ένωσε τις αντιμαχόμενες δυνάμεις των Βαλκανίων οι νίκες που κέρδισε στις μάχες κατάφεραν να εξασφαλίσουν το Βασίλειο της Ουγγαρίας από την Οθωμανική κατοχή για πάνω από έναν αιώνα. Αν και πέθανε σε στρατόπεδο, ο γιος του Ματθίας έγινε αργότερα ο επιφανέστερος Ούγγρος βασιλιάς. Ο Πάπας Πίος Β΄ τον ομόμασε Athleta ChristiAthleta («Πρωταθλητής του Χριστού») και Λευκό Ιππότη της Βλαχίας, γράφοντας επίσης ''«οι Ούγγροι απασχολημένοι στους πολέμους με τους Τούρκους υπό την ηγεσία του Ουνυάδη, υπήρξαν περισσότερο νικητές παρά ηττημένοι. Αυτός ο άνθρωπος ήταν ένας Δαξ (σήμερα τους αποκαλούμε Βλάχους) και όχι της ευγενούς καταγωγής, αλλά καλά εκπαιδευμένος στα όπλα και ήταν ο πρώτος που έδειξε στους Ούγγρους ότι οι Τούρκοι μπορούσαν να ηττηθούν.»'' Αγάλματα του Ιωάννη Ουνυάδη βρίσκονται στη Χουνεντοάρα και σε διάφορα άλλα μέρη στη Ρουμανία και στην Ουγγαρία.
Το 1457 ο Ματθίας έδωσε την άδεια στους Βλάχους δουλοπάροικους να οικοδομήσουν μια ορθόδοξη εκκλησία, όμορφα διακοσμημένη με έργα ζωγραφικής που διατηρείται μέχρι σήμερα. Συνέχισε να εμπεδώνει το κάστρο και τη φεουδαρχική κτήση της Χουνεντοάρα. Το κάστρο της έγινε ένα από τα μεγαλύτερα στον μεσαιωνικό κόσμο, στέκεται ως μάρτυρας του μεγαλείου της οικογένειάς του των ευγενών πολεμιστών και των πολιτικών, σε μια εποχή πολέμου και απελπισίας για την περιοχή, καθώς η Οθωμανική Αυτοκρατορία πλησίαζε την Κεντρική Ευρώπη. Την εποχή της εξουσίας των Ουνυάδη, η Χουνεντοάρα έγινε αγορά (opidum) σιδήρου. Ο Ματθίας Κορβίνος ονόμασε την πόλη αφορολόγητη ζώνη και αυτό το προνόμιο κράτησε μέχρι τον 17ο αιώνα. Ο πληθυσμός κυμαινόταν μεταξύ 784 ατόμων το 1512 και 896 τον 17ο αιώνα. Μετά τον θάνατο του Ματθία η Χουνεντοάρα περιήλθε στον γιο του, Ιωάννη (ουγγρικά: János, ρουμανικά: Ioan), που επίσης πέθανε νέος. Η σύζυγός του, Βεατρίκη του Φρανκοπάν, παντρεύτηκε τον Γεώργιο των Χοεντσόλερν, Μαρκήσιο του Βρανδεμβούργου, το 1509. Αλλά ο Γεώργιος του Βρανδεμβούργου δεν έμεινε στη Χουνεντοάρα, αλλά όρισε αντιπρόσωπό του, το Γκιόργκι Στολτς. Το 1514, κατά την αγροτική εξέγερση του Γκιόργκι Ντόζα, κάποιοι φυλακίστηκαν στο κάστρο και μάλλον βασανίστηκαν. Η πόλη αριθμούσε 184 σπίτια, ένα σημαντικό μέγεθος για την εποχή, και κυβερνήθηκε από έναν διορισμένο Ορθόδοξο ιερέα. Το 1528 μια πυρκαγιά κατέστρεψε 124 σπίτια. Το 1534, όταν το Βασίλειο της Ουγγαρίας κατακτήθηκε από τους Οθωμανούς Τούρκους, το κάστρο πολιορκήθηκε κατά τη διάρκεια της εξέγερσης του Τζίμπακ Ιμρε, επισκόπου της Οράντεα και δύο χρόνια αργότερα ο Ιωάννης Ζαπόλια δώρισε το κάστρο μαζί με άλλες κτήσεις στον Τόροκ Μπάλιντ, καθιστώντας τον τον πλουσιότερο ευγενή της Ουγγαρίας. Το 1557 ο Τόροκ Γιάνος, προσήλυτος στη Μεταρρύθμιση, αναφέρεται ότι σκότωσε στο κάστρο την άπιστη σύζυγό του Kέντι Άννα. Το 1601 το κάστρο πολιορκήθηκε από στρατό των Βλάχων του Μιχαήλ του Γενναίου στην εκστρατεία του για να ενώσει τις κατοικούμενες από Ρουμάνους ηγεμονίες της Βλαχίας, της Μολδαβίας και της Τρανσυλβανίας εναντίον της Οθωμανικής Αυτοκρατορίας, και να αντικαταστήσει την υποτέλεια στους Οθωμανούς με εκείνη στους Αψβούργους.
Όλγα Κανίσκινα
Καριέρα
Τα επόμενα χρόνια ακολούθησαν νέες διακρίσεις που περιλάμβαναν χρυσά μετάλλια στο Παγκόσμιο Πρωτάθλημα Στίβου του 2009 και του 2011, αλλά και στο Ευρωπαϊκό Πρωτάθλημα Στίβου του 2010. Παράλληλα, το 2012 κατέκτησε το ασημένιο μετάλλιο στους Ολυμπιακούς Αγώνες του Λονδίνου, χάνοντας από τη συμπατριώτισσά της, Έλενα Λασμάνοβα, η οποία σημείωσε νέο παγκόσμιο ρεκόρ. Κατόπιαν αποσύρθηκε από την ενεργό δράση ακολουθώντας προπονητική καριέρα.
Χουνεντοάρα
Ιστορία
Η πόλη και το κάστρο επιβίωσαν σχετικά αλώβητα από την Αντιμεταρρύθμιση του Τζόρτζο Μπάστα, στρατηγού της Αυτοκρατορίας των Αψβούργων. Το 1618 η κυριότητα του κάστρου πέρασε στην οικογένεια Μπέτλεν. Ο Γαβριήλ Μπέτλεν, Βοεβόδας της Τρανσυλβανίας στερέωσε και διεύρυνε το κάστρο και το έδωσε στον ανιψιό του Στέφανο Μπέτλεν, που έζησε εδώ με τη σύζυγό του Μαρία Σέκι, φημισμένη για την ομορφιά της.
Όλγα Κανίσκινα
Παραπομπές
Κατηγορία:Ρώσοι αθλητές του στίβου Κατηγορία:Ρώσοι Ολυμπιονίκες Κατηγορία:Ντόπινγκ στον αθλητισμό Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Χρυσοί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012
Χουνεντοάρα
Ιστορία
Η Μεταρρυθμιστική Εκκλησία της Ουγγαρίας ιδρύθηκε στη Χουνεντοάρα το 1634 και ο Ιμρε Τόκολυ, ένας από τους ηγέτες της Προτεσταντικής εξέγερσης κατά των Αψβούργων και αργότερα πρίγκιπας της Τρανσυλβανίας απέκτησε το κάστρο και πέρασε εκεί μεγάλο μέρος της ζωής του. Το 1685 το κάστρο πέρασε στην κατοχή του Μιχαήλ Απάφι, αψβουργόφιλου πρίγκιπα της Τρανσυλβανίας. Το 1710 η παλιά εκκλησία επεστράφη στους Φραγκισκανούς και το 1725 το επανέκτησε τη μοναστική της τάξη. Την εποχή αυτή η πλειοψηφία του πληθυσμού ήταν ρουμανική.
Τότε το μεγαλύτερο μέρος της σημερινής Χουνεντοάρα ήταν μια καταπράσινη πεδιάδα, στην οποία ελισσόταν ο ποταμός Τσέρνα. Η πρώτη υψικάμινος κατασκευάστηκε το 1603 και ακολούθησαν άλλες τέσσερις. Οι πρώτες εργασίες εξόρυξης σιδήρου άρχισαν στους πρόποδες του λόφου του Αγίου Πέτρου (Sanpetru), κοντά στον πιο μακρινό πύργο του κάστρου, ονόματι Νεμπόισα, («ατρόμητος» στα σέρβικα, ο πιο απομακρυσμένος πύργος του κάστρου τον μεσαίωνα, για να παρέχει το τελευταίο καταφύγιο σε περίπτωση πολιορκίας). Τα πηγάδια των ορυχείων είναι ακόμη ορατά. Η παραγωγή σιδήρου γινόταν επίσης σε κοντινή απόσταση.
Το 1667 υπήρχε ήδη ένα χαλυβουργείο στις όχθες του ποταμού Τσέρνα, που παρήγε 490 τόνους χυτοσιδήρου και 66 τόνους σιδήρου το 1699. Το 1714 ο Γκέοργκ Σταϊνχίλμπερτ έκανε ένα δεύτερο και ένα τρίτο έγινε το 1727. Το 1743 η λειτουργία τους γινόταν άμεσα από το Υπουργείο Οικονομικών. Από τα τρία αυτά χαλυβουργεία το ένα βρισκόταν κάτω από την κεντρική γέφυρα και οι τοίχοι του είναι τώρα ερειπωμένοι.
Λέγεται ότι ο πρώτος ψηλός βιομηχανικός κλίβανος στον κόσμο για την εξαγωγή σιδήρου χτίστηκε το 1750 στην Τόπλιτσα, κοντά στη Χουνεντοάρα, και ένας αργότερα στην Γκοβάσντια το 1806. Και οι δύο κλίβανοι είναι σήμερα επισκέψημοι. Η οδική πρόσβαση είναι μόνο μέσω Τελιτσίου Ινφέριορ και Τελιτσίου Σουπέριορ. Μέχρι το 2001 υπήρχε ένα σιδηροδρομικό δίκτυο στενού εύρους, κατασκευασμένο τον 19ο και 20ο αιώνα, από το Κάστρο της Χουνεντοάρα κοντά στο Ζλάστι και, μέσω ενός 747 και 42 μέτρων μήκους τούνελ μέσα από το βουνό και του μαγευτικού τοπίου της «Tara Pădurenilor» (Χώρα Δασοβίων), στην Γκοβάσντια. Αποξηλώθηκε και διαλύθηκε από το Ζλάστι ως την Γκοβάσντια και την Κρατσιουνεάσκα από τον τελευταίο ιδιοκτήτη, την εταιρεία Talc-Dolomită Zlaşti. Το τελευταίο εναπομείναν μήκους 2,3 χλμ. σιδηροδρομικό δικτύου στενού εύρους από το Κάστρο της Χουνεντοάρα μέχρι το Ζλάστι ήταν σε χρήση από την εταιρεία Talc-Dolomită Zlaşti μέχρι το 2007. Το καλοκαίρι του 2009 αφαιρέθηκε και αυτό το τελευταίο εναπομείναν τμήμα αυτής της γραμμής. Υπάρχουν προσπάθειες τώρα για την αποκατάσταση της σιδηροδρομικής γραμμής για τουριστικούς σκοπούς.
Τον 18ο και τον 19ο αιώνα, καθώς η πόλη της Χουνεντοάρα εκβιομηχανιζόταν όλο και περισσότερο, αγρότες από γειτονικές περιοχές άρχισαν να μετακομίζουν στην πόλη και ο πληθυσμός αυξήθηκε. Στη Δίαιτα εκπροσωπούντο μόνο οι Γερμανοί, οι Ούγγροι και οι Σέκελι της Τρανσυλβανίας ητήθηκαν (Unio Trium Nationum). Οι Ρουμάνοι, που τότε αποτελούσαν περίπου το 50% του πληθυσμού αισθάνονταν ότι τους εκμεταλλεύονται και επαναστάτησαν πολλές φορές. Οι χωρικοί της επαρχίας της Χουνεντοάρα υποστήριξαν την εξέγερση των Χορέα, Κλόσκα και Κρισάν το 1784, όταν πολιορκήθηκε ανεπιτυχώς το κοντινό φρούριο της Ντέβα.
Το κάστρο της Χουνεντοάρα παρείχε καταφύγιο στην τοπική αριστοκρατία και αυτή ήταν η τελευταία λειτουργία του για στρατιωτική άμυνα. Αργότερα εκπρόσωποι από την περιοχή εστάλησαν στις ρουμανικές εθνικές συνελεύσεις που πραγματοποιήθηκε στο Μπλαζ κατά την Επανάσταση του 1848, οπότε οι Ρουμάνοι αποφάσισαν να απαιτήσουν ίσα δικαιώματα και να αντισταθούν στην προσπάθεια της Ουγγαρίας να κερδίσει την ανεξαρτησία της από τον Οίκος των Αψβούργων. Αυτό προκάλεσε μια μικρής κλίμακας εξέγερση σε όλη την Τρανσυλβανία, που γρήγορα κατεστάλη από τον ουγγρικό στρατό, εκτός από τα Όρη Απουσένι, στα βόρεια της Χουνεντοάρα, όπου ο Αβραμ Ιάνκου αγωνιζόταν για να κρατήσει τις ουγγρικές δυνάμεις μακριά από τον έλεγχο των μεταλλείων χρυσού. Η άρνηση στη συνέχεια της Αυστροουγγρικής μοναρχίας να αναγνωρίσει ίσα δικαιώματα για τους Ρουμάνους, μαζί με τις καμπάνιες εξουγγρισμού ερέθισαν περαιτέρω και αποξένωσαν τον ρουμανικό πληθυσμό της Χουνεντοάρα.
Κατά τον Α΄ Παγκόσμιο Πόλεμο οι Ρουμάνοι από την επαρχία της Χουνεντοάρα υποστήριξαν ενεργά τον ρουμανικό στρατό και μετά το πέρας του πολέμου Τρανσυλβανία ενώθηκε με τη Ρουμανία με τη λαϊκή ψήφο. Οι ρουμανικοί πληθυσμοί μέσα και γύρω από την πόλη κέρδισαν γρήγορα πολιτικά δικαιώματα και εκπροσώπηση και η βιομηχανική ανάπτυξη συνεχίστηκε με ολοένα αυξανόμενο ρυθμό.
Κατά τον Β΄ Παγκόσμιο Πόλεμο τα χαλυβουργεία συμμετείχαν στην πολεμική προσπάθεια του Άξονα. Ο Ρουμανικός στρατός έχασε 700.000 στρατιώτες στο Ανατολικό Μέτωπο και οι Σύμμαχοι άλλους 400.000 στρατιώτες πολεμώντας εναντίον του Άξονα.
Μετά τη σοβιετική κατοχή και το κομμουνιστικό καθεστώς που επακολούθησε η βιομηχανία ευνοήθηκε και η Χουνεντοάρα είχε για ένα διάστημα το μεγαλύτερο εργοστάσιο παραγωγής χάλυβα στη Ρουμανία και τα Βαλκάνια. Η πόλη μεγάλωσε, και τα εργοστάσια επεκτάθηκαν τόσο πολύ ώστε να καλύπτουν ή να υπερβαίνουν το μέγεθος της πόλης. Ο πληθυσμός αυξήθηκε επίσης σε πάνω από 87.000. Η ποδοσφαιρική ομάδα Κορβίνουλ Χουνεντοάρα ήταν για πολύ καιρό μια από τις υψηλότερα βαθμολογικά ποδοσφαιρικές ομάδες στη Ρουμανία, συναγωνιζόμενη τη Στεάουα και τη Ντιναμό. Κατασκευάστηκε ένα μεγάλο στάδιο μαζί με άλλες αθλητικές εγκαταστάσεις, όπως κλειστάκολυμβητήρια και μια πίστα πατινάζ. Εκτός από το αθλητικό σωματείο Κορβίνουλ ιδρύθηκαν δύο άλλα αθλητικά σωματεία, τα Κονστρουκτορούλ και Σιντερουργκιστούλ,με δικές του το καθένα αθλητικές εγκαταστάσεις. Άλλα σημαντικά κτίρια ήταν μια θεατρική στέγη, αρκετοί μεγάλοι κινηματογράφοι, πολλά σχολεία και μια σχολή μηχανικών.
Η κατάρρευση του κομμουνισμού σήμαινε ότι οι παλιές αγορές χάλυβα εξέλιπαν και πολλές επιχειρήσεις έπρεπε να κλείσουν ή να εγκαταλειφθούν. Ωστόσο οι επενδύσεις από ρουμανικά και ξένα επενδυτικά κεφάλαια άρχισαβ να προσφέρει νέες ευκαιρίες απασχόλησης. Σήμερα η Arcelor-Mittal λειτουργεί τι έχει απομείνει από τα χαλυβουργεία. Συγκεκριμένα λειτουργούν το Νο 2 Ηλεκτρικό Χαλυβουργείο, Συνεχούς Χύτευσης και τα ελασματουργεία. Η παραγωγή έχει προγραμματιστεί να αυξηθεί πάνω από 500.000 τόνους χάλυβα το 2007 και πέρα. Οι υπόλοιπες παραγωγικές εγκαταστάσεις έχουν κατεδαφιστεί ή έχουν πωληθεί σε ιδιώτες επενδυτές.
Δημογραφικά
Πριν από τη σύγχρονη εποχή το εθνοτικό ισοζύγιο της Χουνεντοάρα ήταν πιο ποικιλόμορφο, όπως συνέβαινε και αλλού στην περιοχή. Κατά την περόδο της ανόδου του εθνικισμού στην περιοχή οι Ρουμάνοι είχαν ήδη μια σταθερή πλειοψηφία και δεν υπήρχε μεγάλη εθνοτική ένταση, όπως αλλού στην Τρανσυλβανία.
Η απογραφή του 1850 κατέγραψε 1.937 κατοίκους, από τους οποίους ήταν 1.275 Ρουμάνοι, 248 Ούγγροι, 237 Γερμανοί, 101 Σλοβάκοι και 86 Ρομά. Από θρησκευτική άποψη υπήρχαν 992 Ορθόδοξοι, 370 Ανατολικοί Καθολικοί (Ουνίτες), 316 Ρωμαιοκαθολικοί, 181 Μεταρρυθμιστικοί, 42 Ευαγγελικοί και 36 Εβραίοι. Η απογραφή του 1900 κατέγραψε 4.419 κατοίκους, από τους οποίους 1.987 Ρουμάνοι, 1.896 Ούγγροι, 365 Γερμανοί και 101 Σλοβάκοι.
Ο αριθμός των Ούγγρων συρρικνώθηκε μετά τη Συνθήκη του Τριανόν του 1920, όταν η Τρανσυλβανία ενώθηκε με το Βασίλειο της Ρουμανίας και μετά την πτώση του κομμουνισμού τον Δεκέμβριο του 1989 οι περισσότερες γερμανικές οικογένειες έφυγαν από την πόλη και κατέφυγαν στη Γερμανία.
Κατά τη διάρκεια της κομμουνιστικής εποχής, με τη λειτουργία των Χαλυβουργελιων, ο πληθυσμός κορυφώθηκε σε 89.000, καθώς εργαζόμενοι μετακινήθηκαν από τη γύρω περιοχή, καθώς και από τη Βλαχία και τη Μολδαβία. Κατά τη μεταβατική εποχή που ακολούθησε την πτώση του κομμουνισμού μεγάλο ποσοστό του πληθυσμού της Ρουμανίας έχασε την εργασία του και πολλοί εγκατέλειψαν την πόλη σε αναζήτηση καλύτερων ευκαιριών αλλού. Σύμφωνα με την τελευταία απογραφή του 2011, υπήρχαν 57.524 άνθρωποι που ζούσαν μέσα στην πόλη της Χουνεντοάρα, καθιστώντας τη την32η μεγαλύτερη πόλη της Ρουμανίας. Η εθνοτική σύνθεση έχει ως εξής:
Το Κάστρο Ουνυάδη/Κορβίνου
Το Κάστρο είναι γνωστό και με το όνομα Κάστρο Κορβίνου και ως «Κάστρο Ουνυάδη». «Ουνυάδη» είναι πιο διεθνώς αναγνωρισμένη ονομασία από την ομώνυμη οικογένεια, ενώ το «Κορβίνου» χρησιμοποιείται κυρίως από τους Ρουμάνους.
Η ιστορία του κάστρου σχετίζεται ως επί το πλείστον με την οικογένεια Ουνυάδη και είναι ο τόπος όπου ο Ιωάννης Ουνυάδης πέρασε τα παιδικά του χρόνια. Σήμερα το κάστρο είναι να φροντίζεται από τον Δήμο, καθώς δεν υπάρχουν απόγονοι του Ουνυάδη που θα μπορούσαν να το αναλάβουν. Ο Βλαντ Ντρακούλ, ο ηγεμόνας της Βλαχίας, ο πατέρας του περιβόητουΒλαντ Δράκουλα, φυλακίστηκε εδώ, καθώς είχε πέσει στη δυσμένεια του Ουνυάδη, μην παρέχοντάς του τη βοήθεια που του είχε υποσχεθεί. (Δράκουλας, που είχε δοθεί ως όμηρος στους Οθωμανούς από τον ίδιο τον πατέρα του και αργότερα έγινε προστατευόμενος του Ουνυάδη, και ανέλαβε τη Βλαχία, λίγο πριν τον θάνατο του μέντορά του από πυρετό). Το κάστρο και τα περίχωρά του χρησιμοποιούνται συχνά από διεθνείς κινηματογραφικές εταιρίες για την παραγωγή ταινιών για τους μεσαιωνικούς χρόνους.
Δάσος Βελανιδιάς του Κίζιντ
Βρίσκεται πάνω σε ένα λόφο κοντά στη Χουνεντοάρα, είναι ένα μέρος για να πάρετε μια θέα της πόλης.
Ζωολογικός κήπος της Χουνεντοάρα
Βρίσκεται κοντά στο δάσος του Κίζιντ και φιλοξενεί, μεταξύ άλλων, λιοντάρια, αρκούδες και λύκους.
Λίμνη Συσσώρευσης Τσίντσις
Κατασκευασμένη το 1958-1964 για την προμήθεια βιομηχανικού νερού για το χαλυβουργείο της Χουνεντοάρα στις όχθες του ποταμού Τσέρνα, καλύπτει τα απομεινάρια πέντε χωριών, που πριν πλημμυρίσει η περιοχή, οι κάτοικοί τους είχαν μετεγκατασταθεί πάνω από τη λίμνη. Τα ερείπια των χωριών εξακολουθούν να είναι κάτω από το νερό: θεμέλια, τοίχοι των σπιτιών, εκκλησιών, πηγάδια κλπ. Σήμερα η λίμνη εξελιχθεί σε ένα μικρό θέρετρο για τους Ρουμάνους και ξένους τουρίστες.
Όρη Ποϊάνα Ρούσκα
Τεράστιες και εύκολα προσβάσιμα με τα πόδια ή με το αυτοκίνητο, τα βουνά κατοικούνται από ένα αρχαίο πληθυσμό Ρουμάνων, που ονομάζονται pǎdureni (δασόβιοι). Έχουν διατηρήσει τον πολιτισμό τους και την αίσθηση της ταυτότητας, και πραγματοποιούν μια σειρά από φεστιβάλ σε ετήσια βάση. Οι Ρωμαίοι εξόρυσσαν μάρμαρο στο κοντινό λατομείο.
Τα Σπήλαια Νάντρου
Τα σπήλαια περιέχουν αντικείμενα του πολιτισμού και νεκροταφεία των Νεάντερταλ. Από τον Φεβρουάριο του 2007 είναι κλειστά για το κοινό.
Το Παλαιοντολογικό Φυσικό Καταφύγιο Μπουϊτούρι και Nάντρου
Το φυσικό καταφύγιο περιλαμβάνει απολιθωμένα σαλιγκάρια και ψάρια.
Παραπομπές
Κατηγορία:Πόλεις της Ρουμανίας
Γκαμπί της βασίλισσας
Το Γκαμπί της βασίλισσας αποτελεί σκακιστικό άνοιγμα το οποίο ξεκινάει με τις κινήσεις (σε αλγεβρική σκακιστική γραφή): Με την κίνηση 2.γ4, ο Λευκός απειλεί να ανταλλάξει ένα πλευρικό του πιόνι (το πιόνι γ για ένα κεντρικό πιόνι, το πιόνι δ του Μαύρου) και να κυριαρχήσει στο κέντρο με την κίνηση ε2-ε4. Αυτό δεν αποτελεί πραγματικό γκαμπί, διότι εάν ο Μαύρος αποδεχθεί το πιόνι δεν αναμένεται να το κρατήσει. Εάν ο Μαύρος προσπαθήσει να διατηρήσει το πιόνι, μπορεί να πέσει στην ακόλουθη παγίδα:
Με τη διάταξη αυτή ο Λευκός παίζει 6.Βζ3! κερδίζοντας ένα κομμάτι στην εξασθενημένη πτέρυγα της βασίλισσας του Μαύρου.